ОТЧЕТ ЗА ДЕЙНОСТТА НА НАРОДНО ЧИТАЛИЩЕ „ВИДЕЛИНА-1932г.” с.ШИРОКИ ДОЛ ЗА 2022Г.

1. АКТУАЛНО СЪСТОЯНИЕ НА НЧ ”ВИДЕЛИНА – 1932г”

Читалище „Виделина -1932гл.” е регистрирано като юридическо лице в сферата на културата с ФД№1374/1997г., в Софийски окръжен съд – София. НЧ”Виделина-1932г.” с.Широки дол е вписано в регистъра на народните читалища под №1962. Ръководството на читалището се състои от настоятелство от трима членове: Надя Василева Терзийска –Лобутова – Председател, Снежана Ангелова Бакрачева, Мая Христова Велчева и проверителна комисия от трима члена: Иванка Тодорова Попова- Председател, Еленка Трендафилова Караджинова, Верка Георгиева Механджийска. Читалищните членове в момента са 50.

1. Основни читалищни дейности:

Читалищното ръководство се стараеше и полагаше усилия за добрата работа, както на библиотеката, така и на читалищните състави.

* Библиотечно-информационна дейност: Разполагаме с богат библиотечен фонд, който в момента е 10577 тома. Новонабавени библиотечни документи 15бр. Раздадените библиотечни материали са 1024, като броя на читателите е 110 от тях до 14г.- 31. Библиотеката е включена в регистъра на обществените библиотеки на България под №2390. Разполага с интернет и читалня, като се стреми да приобщава читатели от различни възрасти към книгите и други предлагани от нея услуги. Провеждане на мероприятие свързано с ден на отворените врати на библиотеката, както и посещение в детската градина. Отбелязване на годишнини на български писатели и революционери с направени витрини с книги и информация за тях.
* Работно време на библиотеката: от 08:00 до 17:00ч.

1. Художествено- творческа дейност

През изминалата 2022г. бяха организирани и проведени различни празници и чествания на бележити дати, както и участие на фолклорни фестивали и събори от групите към читалището.

* 1. Проведени събития:

* Йордановден – Богоявление с водосвет и обичаят „Топеница”
* Отбелязване на обесването на Васил Левски с рецитал
* По повод 1-ви март Баба Марта върза мартенички на децата в детската градина.
* Честване на международния ден на жената с участие на театралния клуб към читалището
* 22 март посрещане на пролетта с музикално озвучаване и участие на групите към читалището
* Отбелязване на ден на детето на 1-ви юни с участието на аниматори и раздаване на лакомства
* В седмицата преди Коледа всеки ден се проведоха различни мероприятия:
* Прожекция на детски филм на коледна тематика
* Кулинарни занимания за направата на коледни сладкиши
* Изработване на сурвачки от деца и възрастни
* Рисуване и декорация на залата за Новогодишните празници
* Седянка и обсъждане на стари рецепти за Бъдни вечер и Нова Година.
* Коледно тържество с театрално представление „Дядо Коледа пристига в Широки дол” на драматичен театър „Енчо Халачев” – Благоевград и раздаване на лакомства.
  1. Участие на самодейните състави на фестивали или други форуми
* Участие на танцовите групи на МФФ „Нишавски хоровод” – гр.Драгоман 2022г. отличени със златен медал.
* Участие на танцовите групи в 12-ти ФФ „Шопски наниз”- Костинброд с първи места и за двете групи.
* Участие на събор на с.Доспей
* Участие на събор на с.Злокучене
* Участие във фолклорен фестивал на с.Сапарево.
* Участие на Дар от природата в с.Говедарци с първо място на ДГ ”Широкодолче” и диплом за най-малък участник.
* Участие на традиционния събор на Широки дол, който се провежда на празника „Илинден”
* Организация и честване на юбилей „90г. Читалище Виделина” с голям празничен концерт.

1. Ремонтни дейности на сградата на читалището.

* Демонтаж на стари и монтаж на нови завеси на сцената на читалището.
* Ремонт на покрив.
* Подмяна на счупени прозорци в мазето.

1. Самодейни състави към читалището

* Детски танцов състав „ Широкодолче”
* Танцов състав „Виделина”
* Любителски клуб за театрално изкуство
* Мажоретен състав
* Индивидуални изпълнители на автентичен и обработен фолклор: Мария Иванова и Матей Караджинов /кавал/

Подадени молби за членство 1бр.

Актуален имейл – videlina-1932@abv.bg

Приложение: копие от последната пререгистрация на читалището.

Дата: 27.03.2023г. Председател: